Anders Widmark

Anders Widmark () var ein svensk jazzpianist og -komponist fødd i Uppsala.

 Musikk 

Anders Widmark fullførte utdanninga si ved Musikkhøgskolen i Stockholm i 1986. Sidan det har han arbeidd som profesjonell musikar. Debutplata hans kom i 1991 og fekk namnet Sylvesters sista resa. Han spelte inn plata i samarbeid med songarinna Rebecka Törnqvist, som også platedebuterte med den same plata.

Sidan dette har han gjeve ut ei rekkje album, i samarbeid med fleire kjende artistar, t.d. Sara Isaksson, Louise Hoffsten, Bob Brookmeyer, Eddie Harris og Clark Terry. Han har gjeve ut to plater, Psalmer (1997) og Hymn (2004) der han har spelt inn improvisasjonar av salmar som er kjende i Sverige. Elles har musikken hans stundom vore iblanda hip-hop og soul, (på Anders Widmark and the Soul Quartet, 1992) og han har laga eigne versjonar av moderne hitar som «No Woman No Cry», «Waiting For a Train» og «Light My Fire» på Waiting for a Train (2006).

Anders Widmark har også jobba som programleiar for SVT 2 ein periode.

 Utmerkingar 

I 2003 gav han ut plata Genom varje andetag saman med Helen Sjöholm, og vann den svenske Grammis-prisen i klassen Årets visa.
I 2005 vart han tildelt Jan Johansson-stipendet, til minne om den svenske jazzmusikaren Jan Johansson.

 Diskografi 

1991 - Sylvesters sista resa
1992 - Anders Widmark and The Soul Quartet
1994 - Holly Hannah
1995 - Freewheelin
1996 - Anders Widmark
1997 - Psalmer
2000 - Carmen
2002 - Anders Widmark featuring Sara Isaksson
2003 - Genom varje andetag (med Helen Sjöholm)
2004 - Hymn
2006 - Waiting for a Train
2008 - Pool of happiness (med Sara Isaksson)

 Kjelder 

Denne artikkelen byggjer på «Anders Widmark» frå ,  den 31. august 2011.  
Biografi på den offisielle nettsida på svensk 
Biografi på den offisielle nettsida på engelsk.


kategori:Svenske jazzmusikarar
kategori:Svenske pianistar
kategori:Grammisvinnarar
kategori:Folk frå Uppsala
Kategori:Programleiarar for SVT